Alegzandra/wili-2018-roplus huggingface dataset:
В страната работят много гастарбайтери от Египет, Йордания и Палестина. Много са чуждестранните работници и от Индия, Пакистан, Бангладеш, Судан. След последната война в Афганистан се забелява наплив и на работници от там, предимно от племето на пущуните. Чуждестраните работници в Саудитска Арабия са заети в сектори, в които местното население не желае да работи. Най-често това са ниски доходни и трудоемки дейности.

„Реактивните момичета“ (на английски: The Powerpuff Girls) е американски анимационен сериал, създаден от Крейг Маккракън. Излъчването му започва от 18 ноември 1998 г. и завършва на 25 март 2005 г. В България започва на 25 юли 2008 и завършва на 1 септември 2008 (през юли и август 2014 са издадени още няколко). Разказва се за три малки момичета, наречени Белушка, Бълбук и Бръшлян, които имат супер сили и побеждават злодеите. Те живеят в град Таунсвил с техния създател и баща - професор Утоний. Той ги създава, използвайки захар, подправки и всичко най-хубаво, с идеята да създаде перфектните малки момиченца. Тогава неговият помощник-маймуна в лабораторията, Джоджо, го блъска и той без да иска разлива върху сместа мистериозния Химикал Х. Това предизвиква експлозия и така се появяват момичетата. Джоджо обаче също е засегнат от химикала и получава своя огромен мозък, преименувайки се вече на Моджо Джоджо. Той се превръща в главния гений-суперзлодей на Таунсвил и си изгражда обсерватория на върха на действащия вулкан в центъра на града. Други суперзлодеи са Той, Принцесата, Негативните момчета, създадени от Моджо Джоджо, Фъзи Лъмпкинс и други. На 1 септември 2016 г. излиза нова поредица със същото заглавие, която се води рестарт на оригиналната.

През 1963 г. противоречията между Белопитов и отговорните партийни кардри се задълбочават. Въпреки официалната покана за изнасяне на доклад по метода в ГДР той не получава необходимото разрешение да пътува. Той пише до министъра: „Моята разработка е първият български патент, регистриран в чужбина. За пръв път в чужбина се заговаря за българско изобретение. Телеграмата, с която ме канят от ГДР, стана известна на пощенци 10 часа преди да я получа. /.../ Сега, като ме попитат защо не съм се отзовал на поканата, аз не мога да кажа, че Вие, че партията не сте ме пуснали. /.../ Всички научно-технически работници у нас са мнение, че нашата партия и правителство пренебрегват, а не поощряват научно-техническата мисъл“. Заминава с 2 дни закъснение и на собствени разноски, след което следва поредното освобождаване от пост.

Егвийн разкрива Айез Седай от Черната Аджа сред бунтовничките, принуждавайки всяка Сестра да положи Трите клетви отново. Петдесет сестри са разкрити и екзекутирани, двайсет успяват да избягат. Възползвайки се от слабата Бяла кула, бунтовническата армия се подготвя за атака. Тъкмо преди нападението Айез Седай от Кулата обявяват, че Елайда е била пленена по време на набега и че са избрали Егвийн за своя Амирлин. Така бунтовничките се завръщат и всички заедно се обединяват в усилията си да излекуват Кулата.
Основният аспект е трансформирането на идеалистическата диалектика на Хегел (известно като „изправянето ú на крака“), а другият е идеята на Хегел за класовата борба. Използван е и преработеният философски материализъм на Фойербах.

С фотометрия се установява, че Астрея има ретроградно въртене, като северният полюс показва ректасцензия 9 ч 52 мин, деклинация 73° с 5° несигурност. Това дава наклон на оста около 33°.

„Какво казваме и какво знаем за микроисторията“. - В: Между макроисторията и микроисторията или Историята в множествено число. Под редакцията на Ивайло Знеполски. София: Дом на науките за човека и обществото, 2010, с. 15-30.

През 1887 Холуб се завръща в Австрия с нова голяма колекция от над 13 хил. предмета, които обогатяват колекциите на множество музеи в Европа и америка. Историята на второто си пътешествие публикува под името: „Von der Kapstadt ins Land der Maschukulumbe“, Bd. 1 – 2, Wien, 1889 – 1890 (в превод „От Капщад в страната на машукулумбе“), книга която също става бестселър за онова време.

Следващите романи от поредицата също са бестселъри. През 2011 г. за творчеството си е удостоен с наградата „Любим автор на датчаните“. Произведенията на писателя са преведени на над 40 езика по света. Номиниран е и е удостоен с редица международни награди, включително „Стъклен ключ“ и „Хралд Моргенсен“ за „Писмо в бутилка от П.“ Юси Адлер-Улсен живее със семейството си в Община Алерод близо до Копенхаген.

В началото на 20 век цялото население на Чифлик е под върховенството на Българската екзархия. По данни на секретаря на екзархията Димитър Мишев („La Macédoine et sa Population Chrétienne“) през 1905 година в Чифлик има 464 българи екзархисти и функционира българско училище.

Стъпките на новото правителство са по-радикални и от тези на съветските власти. Частната собственост в страната, включително земята, е национализирана, което предизвиква недоволството на селяните. Опитите да се преодолее недостигът на храни чрез насилствени реквизиции по селата не постига голям успех, а инфлацията расте. След неуспешен опит за преврат през юни Кун организира репресивна кампания, станала известна като Червен терор и взела няколкостотин жертви.

В сравнение със серия 15.00 при тези локомотиви е реализирано по-голямо осно натоварване, по-голяма скарна и изпарително повърхност и по-голям диаметър на парните цилиндри. Конструкцията на ходовата част позволява постигането на 80 км/ч, включително и при движение назад.

В модерния Египет, правителството субсидира производството на хляб, датиращо от ерата на президента Гамал Абдел Насър, обаче, по времето на голямата хранителна криза през 70-те години на ХХ век (когато е повишена цената на хляба), премахва субсидиите, което води от своя страна до избухването на бунтове.

Чадската прогресивна партия (на френски Parti Progressiste Tchadien - PPT) е първата местна политическа партия, съществувала в Чад. Тя е съществувала от 1947 до 1975 година. Произлиза от Африканското демократично движение.
След уволнението му се надигат гласове за преразглеждане на присъдите, при които той е свидетелствал. През 2002 г. специален прокурор започва разследването. Преразглежданията, които струват 17 милиона долара, показват наличие на нередности, но поради изтекла давност не пораждат действия. Няколко присъди са отменени, други са върнати за преразглеждане, трети са потвърдени. Всички затворници от Илинойс, които очакват изпълнение на смъртни присъди, получават намаления на присъдите. Четири от жертвите на Бърдж са помилвани от губернатор Райън и по-късно предприемат съвместно дело в Американския районен съд в район „Север“ на Илиной срещу град Чикаго, отделни полицейски служители, окръг Кук и няколко щатски прокурора. През 2007 г. е постигнато споразумение на стойност 19,8 милиона долара. Делата срещу окръг Кук и други окръжни прокурори обаче продължават (данни към юли 2008 г.) През октомври 2008 г. окръжният прокурор Патрик Фитцджералд арестува Бърдж по обвинение във възпрепятстване на правосъдието и лъжесвидетелстване в гражданско дело по отношение на твърденията за мъчение (изтезаване) от негова страна. Бърдж е провъзгласен за виновен по всички обвинения на 28 юни 2010 година. Той получава присъда от 4,5 години във федерален затвор, която излежава от 21 януари 2011 г. до октомври 2014 година.

Anterior superior alveolar branch (ramus alveolaris superior anteriores; Nervus ramus alveolaris superior anteriores, anterior superior dental branch, Anterior superior dental nerve )

Проучването на обекта е извършено съвместно от научен екип през 2004 г., ръководени от проф. Васил Марков и ст.н.с. д-р Ангел Янков (ЮЗУ „Неофит Рилски, гр. Благоевград), по време на традиционния празник Св. Дух. Артефактите от езическия култ в традиционните ритуали включват жертва на черен овен при изгрев слънце над скалната яма-жертвеник. В нея задължително изтича кръвта на жертвеното животно, където се пуска като дар и черното руно на овена, а също монети и обредни хлябове. Правят се възлияния с остатъка от обредната храна, която не може да се изнася извън ообсега на светилището. Изпълнява се и ритуално хоро със змиевидна стъпка и форма около ямата жертвеник, като според проф. Васил Марков следите от мъжка и женска инициация тук допълват богатите следи от древен култ.

Славянска – базирана на славянският език на днешните българи, пръв я изказва Паисий Хилендарски, поддържат я Юрий Венелин, П. Бутков, С. Уваров, Д. И. Иловайски, А. Д. Чертков, Лелевел, Савельев-Ростиславич, архиепископ Филарет, в това русло са и йеромонах Спиридон, Георги Раковски, Петър Берон, Ст. Захариев и др. които смятат траки и славяни за едно.

Частта от Долна Преспа в Гърция и Република Македония, се нарича Голема Преспа и на нейна територия е разположен гръцкият Дем Преспа, с център село Ръмби (днес Лемос) и южната част от община Ресен в Република Македония със селата Долно Дупени, Наколец, Брайчино, Любойно, Щърбово, Крани, Сливница, Претор, Курбиново, Асамати, Райца и Грънчари.
Противоминната артилерия се състои от традиционния за френските кораби набор 47 mm и 37 mm скорострелни оръдия на „Хочкис“ (на френски: Hotchkiss et Cie). 47 mm оръдие със ствол от 40 калибра, тежи 237 kg и стреля с 1,5 kg снаряди с начална скорост 610 m/s. 37 mm оръдие – 35 калибра тежи 35 килограма и стреля с 0,455 kg снаряд, с начална скорост 402 m/s. Макар по време на строежа на „Д'Антрекасто“ да е ясно, че тези калибри са прекалено слаби против чувствително уголемените по размер миноносци, френския флот едва в началото на 1900-те години преминава на 65 mm противоминен калибър.

Ако звездата има маса по-малка от около 10 слънчеви маси, тя не е достатъчно масивна за да позволи превръщане на въглерода в други елементи, и той се натрупва в ядрото ѝ. Термоядрените процеси постепенно затихват, плътността на ядрото се повишава значително и звездата се превръща в бяло джудже. От своя страна белите джуджета могат да избухнат като тип Ia свръхнови.

Той вероятно прекара известно време, в Северна Италия, а след това се премества в Рим през 1588, за да работи, заедно с всички останали, при откритото боядисване на Ватиканската библиотека на папа Сикст V.

На 9 ноември 1989 г. правителството на ГДР обявява, че Берлинската стена и Вътрешногерманската граница ще бъдат отворени. В следващите няколко дена милиони източногерманци се стичат, за да посетят Запада. Откриват се все повече пропускателни пунктове и стотици хиляди хора се преместват на Запад в следващите месеци. Отново са установени връзки на всякакво равнище между дългогодишно разделените общности, а контролите по границата стават бегла формалност. Краят на Вътрешногерманската граница настъпва на 1 юли 1990 година, точно 45 години нейното създаване. 3 месеца по-късно Обединението на Германия ознаменува края на разделението на страната.

Текущият програмен период е от 1 януари 2007 до 31 декември 2013. Целият бюджет за структурните фондове през периода е 347 милиарда евро: 201 милиарда за ЕФРР, 76 милиарда за ЕСФ и 70 милиарда за Кохезионния фонд.

Участва в Руската гражданска война. През ноември 1918 г. оглавява няколкостотин унгарски болшевики и със съветско финансиране се прехвърля в Унгария. След разгрома си в Първата световна война страната се намира в стопански и политически хаос – хиперинфлация, масова безработица, недостиг на основни стоки, голям брой бежанци от загубените територии. Бела Кун започва остра пропагандна кампания срещу социалдемократическото правителство, координирана със съветските власти. През февруари по време на комунистическа демонстрация са застреляни 4 полицаи, след което Кун е арестуван и обвинен в държавна измяна.

Участва в двудневната международна конференция „Микроистория - макроистория: Каква социална история?“, която се провежда на 29 и 30 ноември 2008 в софийския хотел „Арена ди Сердика“.

Д'Антрекасто (на френски: D'Entrecasteaux) е бронепалубен крайцер на ВМС на Франция. Построен е през 1890-те години на 19 век. Предназначен е за носене на колониална служба. Има нестандартна за френския флота компоновка и състав на въоръжението, което го прави по-близък до британските бронепалубни крайцери.
На площ от около 40 дка в „Младост” е изграден най-големият в града спортно-развлекателен център с 4 игрища, детски кът, езеро с лодки, закрита зимна пързалка, летен амфитеатър, стена за скално катерене и др. Комплексът ще се ползва безплатно от близо 200 хил.души. В процес на завършване е обновеният стадион за лека атлетика "Младост", в близост до ТЦ "Явор".

Граматичното и правописно ръководство, създадено от Евтимий Търновски, не е запазено. За характера на реформата се съди по неговите произведения и по тези на неговите последователи. Много от тях са достигнали до наше време в по-късни преписи, в които не е запазен оригиналният език на авторите. Това прави оценките за фонетиката на реформираната писменост рисковани и спорни. Не е сигурно как точно са четени носовките ѫ и ѧ, но се знае, че с тях вече не се означават носови гласни, както в старобългарския период. Езикът на Евтимий запазва своя синтетичен строеж , характерен за старобългарския.

Несигурността около произхода на прабългарите се дължи най-вече на оскъдните и противоречиви сведения за ранната история на прабългарите. Друга причина за нееднозначното представяне на историята на прабългарите в литературата е новата тенденция в България след 1989 г. за оспорване на съществуващите досега схващания и фактът, че „новите прабългаристи“ са често неспециалисти, склонни към свободно тълкование на писмените извори, предоверяване и некритичност към тяхната информация, занимания с епиграфски паметници и езикови проблеми без съответната подготовка, както и произволна датировка и етническа атрибуция на археологическите паметници.

Участва в изложбата „Берлински сецесион“ през 1911 г. в Ню Йорк и в Салона на независимите в Париж. По време на Първата световна война пътува из Америка и до Куба. Заедно с Макс Вебер прави изложба в „Мунтрос Галери“, Ню Йорк през 1917 г. На 30 септември 1920 г. получава американско гражданство и се връща в Париж.

Паул Клее (на немски: Paul Klee) е швейцарско-германски художник. Един от най-изявените художници на 20 век, той не принадлежи към никое течение, макар че е повлиян от различни стилове, сред които експресионизъм, кубизъм и сюрреализъм.

Теорията на електромагнетизма, известна като класическа електродинамика, била разработена през 19-ти век от различни физици, като кулминацията представлява работата на английския физик Джеймс Клерк Максуел, който обединил всички теоретични постижения до момента в стройна единна теория и открил електромагнитната природа на светлината. В класическата електродинамика електромагнитното поле се описва от система от четири уравнения, известни като Уравнения на Максуел, а електромагнитната сила се подчинява на закон на Лоренц.
Бурното развитие на електропромишлеността започва да дава своето отражение върху общото развитие на икономиката на страната. Заводите осигуряват хиляди работни места, продукцията започва да се изнася за чужбина. Осигурена е възможност за развитие на останалите индустрии – налична е енергия и материали за експлоатацията ѝ. Отлично работят съобщителните и енергийните канали. Промените се чувстват и в бита на обикновения българин. В страната започва работа Българската фабрика за електрически лампи. Налице е масовото навлизане на електроуредите в домовете – електрически бойлери, котлони, ютии, перални, маслени радиатори.

Астрея няма забележителни физически характеристики, но астероидът става известен с откритието си, защото 38 години (след откриването на Веста 4) се е смятало че са само четири.

Суперкупа на Италия (на италиански: Supercoppa italiana di calcio) е италиански футболен трофей, двубоят за който се провежда седмица преди началото на сезона в Италия.

Експлозиите на свръхнови са източник на практически всички елементи във Вселената, по-тежки от кислорода и са единственият източник на елементи по-тежки от желязото. Експлозиите изхвърлят тези тежки елементи в междузвездното пространство, обогатявайки с нови елементи и сгъстявайки газовите облаци, които впоследствие образуват нови звезди. Химичният състав на Слънчевата система също включва примеси от предишни свръхнови, за някои от които се счита, че директно са повлияли върху възможностите за развитие на живот на Земята.

Лукул осигурява назначението си за главнокомандващ в задаващата се война с Митридат и проконсулска власт над провинциите Азия и Киликия. Вторият консул получава за управление Витиния.

Зигфрид Кракауер (на немски: Siegfried Kracauer, роден на 8 февруари 1889 във Франкфурт на Майн, Германия — починал на 26 ноември 1966 в Ню Йорк) — германски социолог на масовата култура, теоретик на киното и кинокритик, писател, публицист.

Херман I получава от баща си управлението на Тюрингия и от 1167 г. е граф. През 1174 г. замъкът Ваймар е разрушен при конфликти с ландграф Лудвиг III от Тюрингия.

Свръхновите биват разделяни на два класа според техните спектрални линии (виж „Оптически спектри на свръхновите“ от Филипенко (Годишен преглед на астрономията и Астрофизиката, Брой 35, 1997, страница 309 – 355) за подробно описание).

Уран (от гр. Ουρανός, „небе“) — в древногръцката митология — върховен бог, първият владетел на Вселената, цар на небето. Прародител на всички останали богове. Той е бог идеалист, роден от самия Хаос. Негова жена е Гея (земя). Под небе всъщност се има предвид космическото небе, самата Вселена. Създателят на слънчевата система. Възхитен от Гея, той се слял с нея, родили им се деца: титаните, циклопите, сторъките. Отвратен от своите деца, Той ги заточил в Тартар.

Попрад е град в Словакия. Населението му е 55 042 жители (2006 г.), а площта му е 62,997 кв км. Намира се в часова зона UTC+1. Пощенският му код е 058 01, а телефонния 421-52.

Поради жизненоважното значение на ЛПЗ за оцеляването на грам-негативните организми, те са обект на проучване за формулиране на нови антимикробиални терапии.
Nachrichten aus Hollywood, New York und anderswo: der Briefwechsel Eugen und Marlise Schüfftans mit Siegfried und Lili Kracauer. Trier: WVT, 2003.

В Тайван съществуват множество нощни пазари във всеки по-голям град. По-големите и по-официални пазари понякога заемат специално построени за целта здания. По-малките пазари са разположени на улици и пътища, които са оживени през деня. Временните нощни пазари са последователни в местоположенията си: в повечето големи градове те се разполагат на по-малки, паралелни или близки улици до главна пътна артерия. Въпреки, че сергиите на нощните пазари се появяват през нощта и изчезват през деня, повечето търговци се връщат на същото място на следващата вечер. Нощните пазари не се затварят, но отделните сергии може да затворят на произволен принцип, поради ваканции, болест или друга причина. По-голямата част от нощните сергии има бели платнени покриви и ярки светлини. Това придава на временни нощни пазари фантастична и карнавална атмосфера.

Гравитационното взаимодействие също отслабва пропорционално на квадрата на разстоянието, но електромагнитното взаимодействие на заредените частици е много по-силно от гравитационното. Причината, поради която електромагнитното взаимодействие не се проявява с голяма сила в космически мащаби е, че материята има електрическа неутралност, тоест във всяка област на Вселената с висока степен на точност присъстват равни количества положителни и отрицателни заряди.

През 20-те години в творчеството на Пушкин се появява интерес към личността на император Петър I, който става герой на вече започнатия роман за прадядо му Абрам Ханибал, както и на новата поема „Полтава“ („Полтава“). Публикувана през 1829 година, поемата не среща разбирането на читатели и критика. В черновата на статия с възражения към критиците на „Полтава“ Пушкин пише: „Най-зрялата от всички мои стихотворни повести, тази, в която почти всичко е оригинално... – „Полтава“, която Жуковски, Гнедич, Делвиг, Вяземски предпочитат пред всичко, което съм написал досега, „Полтава“ нямаше успех.“ След „Полтава“ отношението към Пушкин на критиката и публиката става по-хладно и критично.

Фентън бързо се утвърждава като име в ирокезката етнология. През 30-те и 40-те години издава редица доклади, където излага становището си по редица проблеми на ирокезката антропология. Фентън фокусира вниманието на такива теми като разнообразието в културите и взаимовръзките между северните и южните племена.

Силата на взаимодействие между 2 неподвижни заряда се определя от Закона на Кулон. Носител на взаимодействието е фотонът (γ-квантът), който има спин 1 и няма заряд, масата му на покой е 0 (нула), движи се със скоростта на светлината.

Randall, J.E and K.D. Clements. Second revision of the surgeonfish genus Ctenochaetus (Perciformes: Acanthuridae), with descriptions of two new species.. Indo-Pac. Fish. (32):33 p., 2001.

Леополд Игнац Йозеф (* 16 август 1660; † 13 юли 1708), 4. (3.) княз на Дитрихщайн, женен на 13 юли 1687 г. за графиня Мария Годофреда Доротея фон Салм (1667 – 1732)
Селото е разположено в североизточната част на Тасос, в източното подножие на планината Ипсарио. Остои на 14 km южно от Лименас. В селото от 1981 година работи Общинският музей „Полигнотос Вагис“.

През 1502 г. Луи XII поръчва в Генуа голям надгробен паметник за своите дядо и баба. През 1516 г. произведението пристига във Франция и е поставено в манастира с надгробните фигури на Дом Орлéан. Днес този надгробен паметник се намира в южната част на базиликата „Сен Дени“.

Трети път е политическа идеология сходна с центризма, която се опитва да преодолее различията между десница и левица на основата на различни съчетания на дясноцентристка икономическа политика и лявоцентристка социална политика. Тя се формира като идеологическа преоценка в някои среди на левицата, както социаллиберални, така и социалдемократически в резултат на засилващи се съмнения в икономическия интервенционизъм, успоредно с нарастващата популярност на икономическия либерализъм през 70-те и 80-те години на XX век.

През 1879 се завръща в родината си като донася богати естественоисторически и етнографски колекции, в т.ч. стотици петроглифи – образци от наскални рисунки, автори на които са бушмените. Макар по време на пътешествията си младия чешки лекар посещава отдавна известни и изследвани райони от Африка, неговият принос за научното опознаване на природата на Южна Африка и населяващите я народи е много голям. През 1880 във Виена излиза от печат двутомно издание „Sieben Jahre in Südafrika“ (Bd. 1 – 2, Wien, 1880; в превод „Седем години в Южна Африка“), което получава много висока оценка от съвременниците му.

Някои свръхнови като SN 1987K и 1993J променят типа си: първоначално се наблюдават линии на водород, но след няколко седмици до няколко месеца те отстъпват място на хелиеви линии. Типът IIb се използва за означаване на свръхнови със черти, принадлежащи на класовете II и Ib. Такива експлозии вероятно са породени от масивни звезди изгубили повечето, но не цялото количество водород във външните си слоеве. След разширяване на фронта на експлозията водородният слой изтънява и става прозрачен.
След 1989 г. българският национализъм продължава да се храни от идеите на „възродителния процес“. Антитурската реторика намира израз във възхода на „иранската“ или „арийска“ теза за тяхното потекло. Иранската теория намира и поддръжници в академичните среди, поради факта, че в нея съществуват някои рационални елементи, но това, което е смущаващо са расистките насоки. Пренебрегва се фактът, че термините „индоевропейски“ и „алтайски“ са лингвистични, като се търсят специфични расови особености при тези езикови общности. Така индоевропейците са задължително с европеидни черти, а тюрките са със силен монголоиден примес, което от своя страна е негативно оценено. Засилва се комплекса от азиатския произход на прабългарите, който възниква в българската култура още при зараждането на националистическите пропаганди на Балканите в края на 19-ти век. Според проф. Раймонд Детрез, който е сред значимите специалисти по история на България, иранската теория е популяризирана в резултат на антитурските настроения, зародили се в края на 20-ти век и има изразен националистически уклон. Той изтъква, че сериозните научни кръгове приемат за основна тезата за тюркския произход на прабългарите и езика им, а арийската хипотеза е недобре мотивирана от научна гледна точка.

По време на посещението си в Русия през декември 1901 г. – януари 1902 г. за уреждане на 25-годишнината от Шипченската епопея, Заимов споделил идеята си с военния министър генерал Куропаткин. По време на тържествата генералът уверил Заимов, че Николай II наредил да бъде отпуснато всичко необходимо за изграждане и уреждане на мавзолея в Плевен и къщите-музеи в Бяла, Плевен, Горна Студена и Пордим.

През 1927 г. участва в колективна изложба в „Американ Арт Галери“, Ню Йорк. Показва поредната си самостоятелна изложба в Париж. За да не загуби американското си гражданство, се установява в САЩ. През юни 1928 г. се връща в Париж и отново участва в колективна изложба в Ню Йорк. Пътува през 1929 г. до Испания, Португалия, Марсилия и отново излага в Париж – в галерията „Бернем-Жон“.

След поражението руското командване подготвя нов щурм на Араб табия. Въпреки противодействието на гарнизона, в следващите седмици укреплението е обхванато от руски окопи и батареи. Руската артилерия нанася тежки загуби на защитниците, в това число и крепостния комендант Муса Хулуси паша, който е убит от снаряд на 21 май. Поради липсата на пълна блокада, през втората половина на май те получават значителни подкрепления от Омер паша. С тях гарнизонът достига 18 000 бойци с 50 оръдия. Вялите опити на руското командване да прегради пътищата на османските конвои от Русе и Шумен при село Калипетрово са неуспешни.
Неутронната звезда е толкова плътна, че единствено неутринотата са способни да преодолеят нейната гравитация. По-голямата част от гравитационната потенциална енергия на звездата се превръща в поток от неутрино с продължителност от около 10 секунди при който се отделят до 1046 джаула. От тази енергия около 1044 J бива погълната от звездата. Типичната енергия на една частица след експлозията на свръхновата е от 1 до 150 пикоджаула (десетки GeV). Неутринота породени от свръхнова са регистрирани при Свръхнова 1987A, потвърждавайки верността на теоретичните модели.

През 1997 г. Лиляна Гетова и Галина Апостолова създават клавирно дуо с репертоар, обхващащ периода от предкласиката до съвременността. Концертната им дейност включва музикални цикли и премиери на десетки нови произведения, както и редовно участие на преглед „Нова българска музика“. През 2004 г. им е връчена наградата на Съюза на българските композитори „Златно петолиние“ за принос в популяризирането на българската класическа музика.

По права линия Александър Пушкин произлиза от големия нетитулуван дворянски род Пушкини, водещ началото си според семейната легенда от някой си Ратша. Самият Пушкин отъждествява Ратша с известния от историята Ратмир, загинал през 1268 г., но според по-нови изследвания той трябва да е живял столетие по-рано.

През 1824 година московската полиция залавя писмо на Пушкин, в които той пише за увлечението си по „атеистични учения“. То става причина за отстраняването му от държавна служба на 8 юли и въдворяването му в имението на майка му в Михайловское. Малко след това той влиза в остър конфликт с баща си, а през есента роднините му напускат имението.

Александър Пушкин пристига в Кишинев едва през септември и започва работа при генерал Инзов, председател на Попечителния комитет за чуждестранните колонисти в Южна Русия. На практика той не е много ангажиран в службата си и често пътува – гостува на приятели в Черкаска област през зимата на 1820 – 1821 година, посещава Киев и Одеса, прави обиколки из Молдова, заедно с Иван Липранди. През май 1821 година Пушкин става член на кишиневската масонска ложа „Овидий“.

JEREMIE (на английски: Joint European Resources for Micro to Medium Enterprises) е съвместна инициатива на ЕК, ЕИБ и ЕИФ (Европейски инвестиционен фонд) за подобряването на достъпа до финансиране на микро, малки и средни предприятия в европейските региони.
През 1922-1933 г. ръководи отдела за литературна и кинокритика във вестник „Франкфуртер цайтунг“ във Франкфурт на Майн, а от 1930 г. — в Берлин, там се сприятелява с Валтер Бенямин и Ернст Блох. Оказва се под влияние на „Теологията на революцията“ на Ернст Блох и на философията на романа на Дьорд Лукач. В есето си „Детективския роман“ (1925), серията вестникарски фрагменти „Орнаментът на масата“ (1927) , книгата „Служещите“ (1930), повлияли на Адорно и неговите по-късни изследвания на авторитарната личност, Кракауер отбелязва раждането в Германия през 20-те години на ХХ век на „средния човек“ и неговото всекидневно поведение, на феномена на скуката в мегаполисите и на индустрията на популярните развлечения (спорт, туризъм, кино, фотография, цирк, танци, реклама), изследва този процес от марксистки позиции, привличайки елементи на феноменологическата философия и психология, идеите на Макс Вебер и Георг Зимел. В безброй рецензии откликва на всички по-значими явления в обществената мисъл и културния живот на Германия от 20-те — началото на 30-те години на ХХ век.

Оспорващите хипотезата изтъкват факта, че нито един хроникьор, живял в тази епоха на територията на и около Китай, не е известно да споменава обособеното народностно самоназвание „българи“, а хунският съюз в Европа е конгломерат от най-различни раси и племена добил авторитета на мощна протодържава всяваща ужас в Империята. Според някои изложените твърдения имат своето логично обяснение в етнокултурния синкретизъм и влияния, което не противоречи, както на хипотезата за „хунския“ така и на другите такива за произхода на прабългарите и идентифицирането като български ханове на упоменатите в Именника хунски вождове.

Експерименталната психология е клон на психологията, който подлага на експериментиране фактите, познати от наблюдението, с цел тяхната верификация и извеждането на закони. Херман Ебингхаус доказва съществуването на определени закони, отнасящи се до ученето и паметта, като дава на субекти да заучават серии от безсмислени срички. От своя страна, манипулирайки само една променлива (присъствието на майката), Рене Шпиц разкрива неблагоприятното влияние на ранната афективна недостатъчност. Почти всички психични факти могат да бъдат изследвани научно. Но експерименталната психология се натъква на препятствия от морален характер (върху човека не може свободно да се експериментира). За да ги преодолее, тя прибягва до зоопсихологията. Използвайки бели мишки, Уордън изучава силата на влеченията (майчинското чувство е по-силно от жаждата, която е по-силна от глада). Експерименталната психология се стреми да изведе общите закони, на които е подвластен всеки индивид, за да открои по-добре специфичното, несводимото към нищо познато, което го отличава от другите индивиди.
Представлява двуетажна постройка със столова на първия етаж и общо спално помещение с нарове с капацитет 30 места на втория етаж. В задната част на заслона са изградени 3 допълнителни помещения (бунгала) с общ капацитет от около 25 места на нарове. Възможно е пренощуване в общото помещение на около 15 души. В заслона се предлагат топла храна и напитки. Електрифициран е чрез собствен генератор, питейната вода е от извор над заслона, водата за санитарни нужди се взима от езерото. Тоалетната е външна.

Известен е най-вече с това, че въвежда реториката в Древна Гърция. Спомага за възприемането на атическия диалект като език, на който трябва да се пише проза. Автор е на произведението За природата или несъществуващото. Същината му може да се прочете в писанията на Секст Емпирик и в трактата De Melisso, Xenophane, Gorgia, написано вероятно от Теофраст. В това произведение той пише:

„Съгласно плана ми трябваше да създам 12 завода из цялата страна." – пише Никола Белопитов. "Най-важен от тях бе силнотоковият завод. Но за всеки един липсваше каквато и да е било основа. Приятели и началници ме посъветваха да чакам заводите да се проектират и оборудват от Съветския съюз, както правеха всички тогава. Аз бях обаче съм на мнение, че проектирането, строежът и обзавеждането на заводите беше по силите ни...”

Мястото на днешния Лученец и неговите околности са населени от каменната епоха. През VI-VII век в региона се заселват славяни, а през X век и унгарци.

С чл. VI на договора българското правителство се задължава да сведе в кратък срок армията си до мирновремения ѝ състав. Демобилизацията трябва да бъде извършена ден след като армейските щабове на страните по договора си разменят официални съобщения за подписването му.

По-големите нощни пазари често имат договори, чрез които търговците могат да се снабдят с комунални услуги, като електрификация и водоснабдяване. Някои пазари даже включват основно чистене в цената. В постоянните нощни пазари има по-засилено полицейско присъствие, в сравнение с временните нощни пазари.

Той е най-големият, останал жив син на княз Максимилиан фон Дитрихщайн-Николсбург (1596 – 1655) и първата му съпруга принцеса Анна Мария Франциска фон Лихтенщайн (1597 – 1638), дъщеря на княз Карл I фон Лихтенщайн (1569 – 1627) и Анна Мария баронеса фон Босковиц-Шварценберг-Черна-Гора († 1625). Баща му се жени втори път на 4 декември 1640 г. за графиня София Агнес фон Мансфелд-Фордерорт-Борнщет (1619 – 1677), дъщеря на граф Волфганг фон Мансфелд (1575 – 1638). Брат е на граф Максимилиан фон Дитрихщайн (1638 – 1692) и полубрат на граф Филип Зигмунд фон Дитрихщайн (1651 – 1716).

За българите са интересни едноименните му стихотворение и повест „Кърджали“, описващи живота на българите в северното Придунавие – Бесарабия (Буджак) и Молдова и на легендарния кърджалия Стоян Индже войвода с усета на творец-очевидец. За да не остане у никого съмнение за кого точно пише, той ясно посочва в стихотворението: „В степях зелёных Буджака... Семействами болгары тут.“ и също в повестта: "Кирджали был родом булгар. Кирджали на турецком языке значит витязь, удалец.
Видимите печалби или операционни парични приходи в действителност не правят притежателите на акции по-богати, ако поддържащия капекс "изсмуква" парите. И това е причината, поради която инвеститорите наблягат на мерки като "свободен приток на пари" или това е реалния размер на паричната печалба след приспадането на поддържащия капекс, но преди капекс на експанзията.

Улавянето на движение (на английски: Motion capture) е технология за ускоряване на разработването на скелетната анимация и даваща значително ниво на реализъм. Тази технология първоначално се появява като инструмент за фотограметричен анализ и изследвания в областта на биомеханиката през седемдесетте и осемдесетте години на двадесети век и се развива в образованието, тренировките, спорта, наскоро и в компютърната анимация за киното и видео игрите. В близост до всяка става изпълнителят носи сензори, идентифициращи движението чрез местонахождението или ъглите между сензорите. Използват се звукови, инертни, светодиодни, магнитни или отразителни сензори, или комбинации от изброените, като се следят с подходяща скорост и данните се записват. Оптималната скорост е поне два пъти по-висока от темпото на желаното движение. Компютър записва местонахождението, ъгъла, скоростта, ускорението и импулсите, осигуряващи прецизно цифрово пресъздаване на движенията.

Фердинанд Йозеф фон Дитрихщайн (на немски: Ferdinand Joseph von Dietrichstein; * 25 септември 1636 във Виена; † 28 ноември 1698 във Виена) е австрийски благородник, 3. (2.) княз на Дитрихщайн-Николсбург (1655 – 1698), покняжен граф на Тарасп, фрайхер на Холенбург, Финкенщайн и Талберг, оберст-дворцов-майстер, конференц-министър и таен съветник на император Леополд I и също рицар на ордена на златното руно 1668 г.

Belatu-Cadros (Belatucadros, Belatucadrus, Balatocadrus, Balatucadrus,Balaticaurus,Balatucairus, Baliticaurus, Belatucairus, Belatugagus, Belleticaurus, Blatucadrus, and Blatucairus), бог на войната

На 28 януари 1393 г. Луи присъства на печално известния "Бал обхванат в пламъци", който е организиран от кралица Изабела Баварска в чест на сватбата на придворната дама Катерина дьо Фастоврин. Кралят и пет дворяни се появяват на празника в костюми на диваци. Това са ленени дрехи със залепена разресана вълна, прикрепена към дрехите със смола или восък. Танцувайки, кралят се приближава към херцогиня Дьо Бери, а в това време Луи Орлеански невнимателно поднася факел към костюма на един от преоблечените, който мигновено се подпалва. Пламъкът се пренася към други участници в маскарада, възниква паника. Херцогиня Дьо Бери не се изплашва: поваля краля на пода и потушава пламъка с полите си. Освен Шарл VI се спасява само още един маскиран, който се хвърля във ведро с вода; останалите загиват.
Териториални промени след битката със сигурност не последват - превзетата от Михаил III Шишман крепост Земен остава във владение на Дечански. Единственото сигурно е, че Стефан Дечански (в явно противоречие със сина си Стефан Душан и подкрепящия го Иван Александър) и Белаур решават да поставят на търновския престол племенника на Дечански - Иван Стефан, вместо който реално властта поема майка му и сестра на Дечански - Анна Неда. Белаур застава менторски и всячески зад този избор, запазвайки владението си над Видинското деспотство.

Айш Марахра (на арабски: عيش مرحرح) е египетски плосък хляб, направени от 5 -10% семена на сминдух и царевица. Той е част от традиционната храна на египетската провинция, приготвя се на място, в селските домове. Подобен е на е „Мархук“ - вид ливански хляб. Хлябовете са плоски и широки, обикновено около 50 см в диаметър, като за приготвянето им се замесва меко тесто от царевично брашно, което е ферментирало цяла нощ с мая. От тестото се оформят топки, които след това се разточат на „дискове“, и след това се пекат. Могат да се съхраняват в продължение на няколко дни в херметически затворени съдове.

След Първата световна война, по време на която рисува камуфлажи по самолетите на германската армия, Клее преподава в академията Баухаус във Ваймар и от 1926 г. – Десау, която напуска през 1931 г. и става преподавател в Дюселдорф. След като нацистите вземат властта през 1933 г. и обявяват изкуството му за „изродено“, известният със симпатиите си към левицата Клее заминава за Швейцария.

В миналото между общностите на Долно и Горно Луково и Суфли са съществували оживени търговски взаимоотношения, базирани на отглеждането на буби и производството на коприна по стари и уникални занаятчийски методи.

Доказано е от Jean Ecalle и Юлий Иляшенко (1991-1992) че броя на граничните цикли на дадено полиномиално уравнение е крайно число (този резултат е доказан по-рано от Henry Dulac, 1920, но доказателството се оказва непълно). Все още не е известно (2008) дали максималния брой H(N) на граничните цикли на полиномиално диференциално уравнение от дадена степен N > 1 е крайно число.

Голям интерес за гостите на селото поражда 200-годишната църква „Св.св. Константин и Елена”. Построена е през 1806 г. от християните в селото изцяло от дарения. Те я построили буквално за броени дни за да спазят султанския указ, че духовен храм с изграден покрив не се разрушава. Градежът на църквата е от плоски речни камъни. Построена е под формата на селскостопанска постройка. Тя няма камбанария и до 1950 година дървено клепало, окачено на висок дъб до храма, възвестявало на миряните за молитва.

Двигателят на историческото развитие е класовата борба, която се води между експлоатираните (пролетариите) и експлоататорите (капиталистите).

JESSICA (на английски: Joint European Support for Sustainable Investment in City Areas) е съвместна инициатива на ЕК, ЕИБ и Банката за развитие на Съвета на Европа за насърчаване на устойчиви инвестиции в градските зони.

В срок от две години (до 1915) България трябва да срине всички укрепления по новата граница с Румъния и се ангажира да не строи нови около Русе, Шумен и в 20-километров периметър от Балчик (чл. II).
От фундаменталните частици в електромагнитни взаимодействия участват кварките, електроните, мюоните и тау-частиците, както и заредените калибровъчни

Обикновеният неон, още Неонова тетра (Paracheirodon innesi), е вид сладководна риба от семейство Харациди. Често се бърка с Червения неон (Paracheirodon axelrodi), поради почти еднаквото им оцветяване.

Във флота на САЩ тизи тип кораби се нарича (на английски: Submarine tender). В годините на Втората световна война в състава на ВМС на САЩ имела 19 плавбази за подводници, шест от тях са преоборудвани от граждански съдове, останалите са от три специализирани проекта: шест съда от типа „Фултън“, два — тип „Грифин“, четири — тип „Егир“. Една плавбаза, USS Canopus (AS 9), преоборудвана от кораб строен 1918 г., е потопена 1942 година на Филипините, за да се избегне пленяването ѝ.

През XIX век значението на думата придобива по-негативно значение, като започва да се употребява в смисъл на „похотлив“, „развратен“. Ето защо в този период в Англия се употребяват изрази като gay woman, със значение на „весела жена“, т.е. проститутка, и gay house (буквално преведено „весела къща“), със значение на публичен дом. В този период думата все още не е съдържала значение на хомосексуален. Но „гей“ не могат да се нарекат хора, които се познават от детските си години и в това отношение са стари приятели[ неясно? ]. В този случай нещата присъщи по принцип за женския пол стават достъпни и за мъжкия. Но изключение прави така наречената „мъжка целувка“ или „страстна целувка“[ неясно? ]. Значението на хомосексуален се заражда в разговорния английски език в САЩ, като от 1920 г. в американската субкултура започва да се среща употребата на думата „гей“ със значение на хомосексуален (отнесено единствено за мъже, като се запазва насмешната асоциация с израза gay woman).

От първите сгради на манастира не е запазено почти нищо. Запазените сгради са основно от ХVІІІ век, вкл. стената на манастира с дължина 3.3 км. и четири кули. През 1954 г. е реставрирана абатската църква.

Територията на община Бяла се намира на границата между западната част на Източната Дунавска равнина и източната част на Средната Дунавска равнина, като условната граница преминава между град Бяла на запад и селата Бистренци и Пет кладенци на изток. Релефът на общината е равнинен на запад и хълмист в централната и източната част. В крайните югоизточни райони на общината се простират най-западните разклонения на Поповските височини. В тях, на североизток от село Лом Черковна, на границата с община Попово се намира максималната височина на община Бяла и на цялата Русенска област – 430,4 m. Западно от село Ботров, в коритото на река Янтра, е най-ниската ѝ точка – 28 m н.в.

Professor Fiendish's book of brain benders (2002)Професор Заразни представя главоблъсканици : Написана изцяло от проф. Заразни без никаква помощ от Джартан Поскит, изд.: „Егмонт България“, София (2006), прев. Юлия Чернева
Лексиката на Евтимиевия език се отличава с богатство. Това се дължи на факта, че в него се ползват синоними, заети както от езика на Преславската, така и от този на Охридската книжовна школа. Голяма част от тях са употребявани с цел да се избягват повторенията и да се разнообрази речта. Например синонимният ред благочестиво/целомъдрено има 12 синонима. Друга особеност е наличието на голям брой сложно съставени думи - богоугоден, благопотребен, велелепен, живоносен, равноименен и т.н. С редки изключения на трикоренни (богоблагодатен, многоблагоухателен), те са двукоренни. Най-честа е употребата на думи, чиито първи съставки са благо-, бого-, все-, свързани с религиозната и философска лексика.

Правописната и езиковата реформа на Евтимий Търновски е реорганизация на българския книжовен език, извършена от последния търновски патриарх през втората половина на 14 век. Тя е приложена първо от дейците на Търновската книжовна школа, а впоследствие намира отражение в писмената култура на Влахия; Молдова; посредством западните български земи в сръбските земи и руските княжества.

Такъв размах на мисленето не среща разбиране от партийното ръководство. Белопитов е принуден да води необичайно „двойно счетоводство“ – изготвя заданията за заводите в 2 различни версии: 1 реална и 1 с няколкократно занижени цифри за пред партията. В това си дело той среща неочаквана подкрепа и разбиране у колегите от Москва. Както казва самият той „съветските другари ни разбраха и затова се присъединиха към нашата „благородна лъжа“ ...“.

През 1883 отново се отправя за Южна Африка като целта му е пресичането на континента от Кейптаун до Кайро, който план не се осъществява. Заедно със съпругата си и шест местни жители след много опасности и лишения през юни 1886 пръв от европейците успява да достигне до „бялото петно“ северно от Замбези, в басейна на река Кафуе (ляв приток на Замбези). На север от Кафуе малкият отряд е нападнат от местното племе баила, известно още под името „машукулумбе“ и след като изгубва почти цялото си оборудване и провизии е принуден да се върне обратно.

Нинив, следвайки инструкциите на Кацуан, намира Трам ал-Тор, втория баща на Ранд, който се среща със сина си в опит да разчупи емоционалната му изолация. Ранд се вбесява, когато научава, че Трам е пратен от Кацуан, и почти убива баща си преди да избяга, ужасен от онова, което почти е извършил. Ранд Пътува към Ебу Дар, който е под контрола на Сеанчан, с намерението да унищожи цялата им армия, но се отказва, виждайки колко умиротворен е градът. Почти полудял от мъка и гняв, Ранд Пътува до върха на Драконова планина, където се е самоубил в предишния си живот. Бесен на преходността на живота, обвързан към Колелото, Ранд използва Чедан Кал да извлече сила, достатъчна за разрушаването на света. Луз Терин, като глас в главата на Ранд, изказва предположението, че като е роден отново, има шанс да направи всичко както трябва. Съгласявайки се, Ранд обръща силата на Чедан Кал срещу самия ша-ангреал и го разрушава, след което най-накрая отново може да се смее.
Иконостасът е реставриран през 1970-те години от художник-реставратора Любомир Радев, а стенописите са реставрирани през 90-те години от художник - реставратора Стефан Аенски.

В периода 1970-1978 г. учи медицина, социология и правене на филми. Като студент започва да се занимава с вноса и продажбата на комикси и плакати. След дипломирането си в периода 1978-1980 г. пише истории за комикси за Валтер Ланц и Дисни. В периода 1978-1989 г. работи като редактор и коректор на списания и комикси, а също и като преводач. Включва се в координационния екип на Датското движение за мир през 1981-1983 г. През 1983 г. участва в композирането на музика за анимационния филм „Валхала“. В периода 1984-1989 г. основава и води собствена издателска къща „Forlaget Donna“. Занимава се също с енергийна ефективност и недвижими имоти.

В края на 1950 г. Никола Белопитов е освободен от заеманата длъжност поради „изграждането на прекалено големи заводи“. По това време той започва първите си открити критики към партийното ръководство, изразявайки несъгласието си с ниското заплащане на квалифицираните инженерни кадри. Той пише до Министерския съвет: "Оценката на труда на инженера не се различава много от тази на работниците и служещите. Така един околийски архитект получава малко повече от машинописката. В заводите, където се плаща на норма, най-обикновено явление е директорът да получава много по-малко отколкото стотици производственици, които работят на норма. А какво остава за главния инженер, за инженерите-конструктори, началниците на отдели.”

През 1882 г. японският министър-председател на Япония Ито Хиробуми начело на делегация в Европа, изучава западните правителствени системи. Делегацията отива първо в Берлин, където е инструктирано от Рудолф фон Гнейст, а след това във Виена, където Щайн е лектор в Университета. Както и при Гнейст, Щайн съобщава на японската делегация, че всеобщото избирателно право и партийната политика трябва да се избягват. Щайн приема, че държавата е над обществото и че целта на държавата е да допринесе за социалната реформа, която се изпълнява от монархията до обикновените хора.

Лудвиг I се жени втори път в Лаубах на 13 януари 1567 г. за Елизабет фон Золмс-Лаубах (* 6 март 1549; † 15 август 1599), дъщеря на граф Фридрих Магнус I фон Золмс-Лаубах и Агнес фон Вид. С нея той има децата:

Войнов е роден в леринското, предимно патриаршистко село Сребрено в семейството на гъркоманския андартски капитан Григор Войнов. След 1941 година участва в гръцката комунистическа съпротива. Обучава се през 1943 - 1944 година в партизанската офицерска школа на ЕЛАС в Рендина, Тесалия.

Определеният ресурс за България е 7.4 млрд. евро [6]. Селското стопанство ще разполага с 15 млрд. евро, от които 10.4 млрд. евро са преки плащания на площ.

Богуевац (на сръбски: Богујевац или Bogujevac) е село в Сърбия, Топлишки окръг, община Куршумлия. Според Националната статистическа служба на Република Сърбия през 2011 г. селото има 81 жители.